OpenLLM-France/wikimedia huggingface dataset:
# Kurt Alder

Kurt Alder (Chorzów, Polònia 1902 - Colònia 1958) fou un químic i professor universitari alemany guardonat amb el Premi Nobel de Química l'any 1950.

## Biografia

Va néixer el 10 de juliol de 1902 a la ciutat de Chorzów, ciutat situada a Polònia però que fou annexada a Alemanya durant la invasió polonesa i adoptà el nom de Königshütte. Fou forçat a abandonar la seva ciutat natal per motius polítics durant la Primera Guerra Mundial, i va estudiar química a la Universitat de Berlín a partir de 1922. Posteriorment finalitzà els seus estudis de química a la Universitat de Kiel, on es doctorà el 1926 sota la supervisió d'Otto Paul Hermann Diels.
El 1936 entrà a treballar a l'empresa IG Farben a la ciutat de Leverkusen, on va treballar en la producció de cautxú sintètic. El 1940 fou designat professor de tecnologia experimental de química i productes químics a la Universitat de Colònia i director de l'Institut de Química.
Alder va morir el 20 de juny de 1958 a la ciutat de Colònia, situada a l'estat alemany de Rin del Nord-Westfàlia.

## Recerca científica

Al costat d'Otto Paul Hermann Diels aconseguí descobrir la síntesi diènica o reacció Diels-Alder. Aquesta consisteix en una reacció en la qual un diè, compost amb dos dobles enllaços, s'afegix a un compost amb un doble enllaç flanquejat per grups de carbonil o carboxil, el que conforma una estructura anellada.
L'any 1950 fou guardonat, juntament amb Otto Paul Hermann Diels, amb el Premi Nobel de Química pel descobriment i desenvolupament de la reacció Diels-Alder.

## Reconeixements

En honor seu s'anomenà el cràter Alder sobre la superfície de la Lluna.

## Enllaços externs

* «Kurt Alder» (en anglès). The Nobel Prize. The Nobel Foundation.
# Serdar Taşçı

Serdar Taşçı (nascut en Esslingen am Neckar, Alemanya, el 24 d'abril de 1987), és un futbolista alemany d'origen turc que juga com a defensa central i actualment està sense equip.

## Internacional

Ha estat internacional amb la selecció de futbol d'Alemanya, ha jugat 11 partits internacionals.

### Participacions en Copes del Món

| Mundial | Seu | Resultat |
| Copa Mundial de Futbol de 2010 | Sud-àfrica | |

## Clubs

| Club | País | Any |
| VfB Stuttgart | Alemanya | 2006-2013 |
| FC Spartak Moscou | Rússia | 2013- |

## Títols

| Títol | Club | País | Any |
| 1. Bundesliga | VfB Stuttgart | Alemanya | 2007 |

## Enllaços externs

* Pàgina web oficial de Serdar Tasci Arxivat 2011-06-28 a Wayback Machine. (alemany)
* Estadístiques de la seua carrera a Fussballdaten.de (alemany)
# Otto Flugmaschinenfabrik

Gustav Otto Flugmaschinenfabrik, va ser una empresa pionera en la fabricació d'aeronaus formada per Gustav Otto el 1910. Posteriorment va ser reorganitzada com Bayerische Flugzeugwerke que va ser fusionada, l'any 1922, a BMW AG.

## Inicis

El 1910, Gustav Otto va fundar el taller Aeroplanbau Otto-Alberti al aeròdrom de Puchheim, on Gustav, amb alguns amics, feien volar màquines de fusta, cable, i tela, motoritzades. A través de la seva passió per aquestes màquines voladores, van ajudar a transformar l'aviació d'una simple afició a una indústria vital per l'exèrcit, especialment després de l'irrupció de la Primera Guerra Mundial. Ernst Udet, el segon as de vol alemany de la Primera Guerra Mundial, només superat pel Baró Roig, va aconseguir la seva llicència de pilot entrenant-se amb Gustav durant aquest temps.

## Gustav Otto Flugmaschinenfabrik

L'any 1911 Gustav va traslladar l'empresa i la va rebatejar amb el nom de Gustav Otto Flugmaschinenfabrik. Poc després del seu trasllat, Otto va tornar a moure el taller a unes noves instal·lacions.
El 1914 va començar la construcció en una nova fàbrica al districte Milbertshofen a Múnic, on més tard s'instal·laria el primer aeroport de la ciutat, amb la intenció d'apropar-se al procés d'aprovisionament militar del govern alemany. Durant el 1915 l'empresa torna a canviar el nom, ara a Otto Werke, Gustav Otto, München. Poc després va establir una altra empresa al aeròdrom de Johannisthal de Berlín, anomenada AGO Flugzeugwerke.
Mentre que els dissenys de Gustav Otto inicialment van tenir èxit, va tenir molts problemes d'alt cost i baixos beneficis. A l'inici de la guerra, Otto Werke subministrava a la força aèria alemanya, però a mesura que la guerra progressava també ho feien els problemes de producció. Finalment, les agències del govern el van instar a nacionalitzar la seva producció. Les altes necessitats degudes a la guerra i els problemes financers amb l'empresa van constiruir una càrrega massa gran per Gustav, la salut del qual va començar a ressentir-se. A instàncies dels Ministeris de Guerra bavarès i prussià l'improductiva empresa va ser absorbida pel Govern alemany, i Gustav Otto va ser forçat a deixar el seu càrrec. Un consorci de bancs va quedar-se els actius de la companyia i Otto Werke va ser reorganitzada a Bayerische Flugzeugwerke AG el 7 de març de 1916.
L'estiu de 1916 13 unitats de model Otto C.I van ser entregades a la Força aèria búlgara.

## Referències

* ↑ «1916. BMW is born» (en anglès). BMW Group Archive. [Consulta: 25 febrer 2019].
* ↑ O'Brien, Browne «Ernst Udet: The Rise and Fall of a German World War I Ace». Aviation History, 01-11-1999.
* 1 2 Norbye, Jan P. BMW: Bavarias Driving Machines (en anglès). Crescent, 1984, p. 11,12. ISBN 9780517424643.
# Platymantis panayensis

Platymantis panayensis és una espècie de granota que viu a les Filipines.
Està amenaçada d'extinció per la pèrdua del seu hàbitat natural.

## Referències

* Diesmos, A., Alcala, A., Brown, R., Afuang, L., Dolino, C., Gee, G., Hampson, K., Diesmos, M.L., Mallari, A., Ong, P., Paguntalan, L., Pedregosa, M., Ubaldo, D. & Gutierrez, B. 2004. Platymantis panayensis. Llista Vermella d'Espècies Amenaçades de la UICN 2006. Consulta: 18 d'abril del 2008.
# Carlos Cid Priego

Carlos Cid Priego (Madrid, 1920 - Oviedo, 1998) fou un historiador de l'art espanyol. Passà la infantesa a Melilla. Format a la Universitat de Barcelona, en seria professor anys a venir. Es va sentir sempre especialment lligat al món català, on exercí càrrecs culturals -a part dels universitaris- com el de comissari del Servicio de Defensa del Patrimonio Artístico (1958-1963), càrrec des del que impulsà la antol·lògica i molt àmplia Exposición de pintura catalana celebrada al Casón del Buen Retiro de Madrid el 1962.
Va ser un historiador generalista, publicà obres destacades de temes d'èpoques ben diferents: Surrealismo de ayer y hoy (1951), Carlos de Haes (1956), i estudis diversos des de temes arqueològics, mitologia, art medieval, etc.
Guanyà càtedra d'història de l'art a la Universitat d'Oviedo, fet que reorientà la temàtica dels seus estudis. Esdevingué aleshores un gran desvetllador de l'art d'Astúries i el cap de la moderna escola historicoartística d'aquella Universitat. Destaca la seva obra de síntesi Asturias (1978), per a la Fundació Juan March, o El arte prerrománico de la monarquía asturiana (1995).
La seva tesi doctoral havia estat un estudi exhaustiu sobre Damià Campeny, escultor neoclàssic català, que tanmateix havia quedat inèdit. Ja jubilat, la Biblioteca de Catalunya li encarregà posar al dia aquell volum, fet en bona part amb documents custodiats a l'entitat, i així sortí La vida y la obra del escultor neoclàsico catalán Damián Campeny i Estrany (1998). La Reial Acadèmia Catalana de Belles Arts de Sant Jordi l'elegí membre corresponent a Astúries.

## Font

* Fontbona, Francesc, pròleg a CID Priego, Carlos. La vida y la obra del escultor neoclàsico catalán Damián Campeny i Estrany. Barcelona: Biblioteca de Catalunya, 1998.
# Rodionovka (Nijni Nóvgorod)

* Per a altres significats, vegeu «Rodionovka».
Rodionovka (en rus: Родионовка) és un poble de l'óblast de Nijni Nóvgorod, a Rússia, segons el cens del 2010 no tenia cap habitant, pertany al municipi d'Atxka.

## Referències

* ↑ «Генеральный план муниципального образования городское поселение г. Сергач Сергачского муниципального района Нижегородской области. Том 2». Федеральная государственная информационная система территориального планирования (ФГИС ТП). Arxivat de l'original el 2021-06-14.
# Skinner

«Skinner» té aquests significats:
* Territoris de Skinner, grup de grans hisendes a l'Índia dominades pels descendents del tinent coronel indiescocès James Skinner
* Burrhus Frederic Skinner (1904 - 1990), psicòleg principal exponent del conductisme radical
* James Skinner, fill d'un oficial escocès al servei de la Companyia Britànica de les Índies Orientals i d'una dama rajput
* Quentin Skinner (1940), professor d'Humanitats a Queen Mary, Universitat de Londres
* Seymour Skinner, personatge de la sèrie de dibuixos animat Els Simpsons, director de l'escola elemental de Springfield
# Kiril Ivkov

Kiril Ivkov (Pernik, 21 de juny de 1946) és un exfutbolista búlgar de la dècada de 1970.
Fou 44 cops internacional amb la selecció búlgara amb la qual participà en la Copa del Món de Futbol de 1974.
Pel que fa a clubs, defensà els colors de Levski Sofia.

## Referències

* ↑ Bulgaria – Record International Players. Rsssf.com. Retrieved on 2016-07-21.
* ↑ «Kiril Ivkov Biography and Statistics». Sports Reference. Arxivat de l'original el 2020-04-18. [Consulta: 26 octubre 2009].
* ↑ *** Bulgarian Sport *** – Footballers of the year. Visittobulgaria.com (2000-01-01). Retrieved on 2016-07-21.
* ↑ Profile at LevskiSofia.info
# Alice Stopford Green

Alice Stopford Green (30 maig 1847 - 28 maig 1929) va ser una historiadora i nacionalista irlandesa.

## Referències

* ↑ «Alice Stopford Green's Life». www.iol.ie. [Consulta: 3 desembre 2016].
# Can Fuma

Can Fuma és una masia de Taradell (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular (10x15), coberta a dues vessants amb el carener perpendicular a la façana situada a migdia. Consta de planta baixa, primer pis i golfes. La façana presenta un cos que sobresurt més respecte la resta del mur on hi ha un portal rectangular amb llinda datada del 1803. El portal principal és d'arc rebaixat, al primer pis s'hi obre una galeria i dues finestres i al damunt, sota el carener, hi ha les golfes amb barana de fusta. A ponent dos finestres a la planta i una al primer pis. A prop hi ha una cisterna amb coll de pou i un aguant per a la corriola. A tramuntana s'hi adossa un cobert (antic femer) i el mur és gairebé cec. A llevant hi ha tres finestres amb ferro forjat a la planta i dos al segon pis. Cal remarcar les notables parets de pedra, bastides amb pedra seca i molt ben conservades.

## Història

La casa es va construir en el mateix indret on hi hagué l'antiga vila rural de Maians, avui desapareguda i documentada des de l'any 1046. Can Fuma fou construïda a principis del segle xix i està destinada a segona residència. Fou masoveria de l'antic mas el Ricart.

## Referències

* 1 2 «Can Fuma». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# Pont Gran de Pedra de la Font Picant

El Pont Gran de Pedra de la Font Picant és una obra de Madremanya (Gironès) protegida com a bé cultural d'interès local.

## Descripció

Es tracta d'un pont de petites dimensions, d'uns 5 metres de llum i uns 3 metres de pas, d'un sol ull. Està format per un arc rebaixat doblat de maó massís pla i regruix de suport dels timpans de llibret de 15 cm de gruix del mateix material. Els estreps són de base rectangular de paredat de pedra rejuntat amb morter de calç igual que els timpans. El replè per sobre de la volta és de terra igual que el paviment. Actualment no disposa de baranes. Permet el pas de vehicles. A principis del segle XXI està molt cobert per vegetació i l'estat de conservació és relativament bo, malgrat l'esquerda longitudinal de la part inferior de l'arc de maó a un metre del costat d'aigües avall.

## Referències

* 1 2 3 4 5 6 «Pont Gran de Pedra de la Font Picant». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 novembre 2016].
# Rodionovka (Amur)

* Per a altres significats, vegeu «Rodionovka».
Rodionovka (en rus: Родионовка) és un poble de l'óblast de l'Amur, a Rússia, que el 2018 tenia 249 habitants, pertany al districte de Bureiski.

## Referències

* ↑ terrus.ru — база данных России
# Conway (Florida)

Conway és una concentració de població designada pel cens dels Estats Units a l'estat de Florida. Segons el cens del 2000 tenia 14.394 habitants.

## Demografia

Segons el cens del 2000, Conway tenia 14.394 habitants, 5.267 habitatges, i 4.034 famílies. La densitat de població era de 1.610,9 habitants per km².
Dels 5.267 habitatges en un 36,9% hi vivien nens de menys de 18 anys, en un 61,6% hi vivien parelles casades, en un 11% dones solteres, i en un 23,4% no eren unitats familiars. En el 17,2% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,08.
Per edats la població es repartia de la següent manera: un 26,5% tenia menys de 18 anys, un 6,5% entre 18 i 24, un 30,9% entre 25 i 44, un 24,2% de 45 a 60 i un 12% 65 anys o més.
L'edat mediana era de 38 anys. Per cada 100 dones de 18 o més anys hi havia 92,8 homes.
La renda mediana per habitatge era de 53.509 $ i la renda mediana per família de 59.205 $. Els homes tenien una renda mediana de 40.510 $ mentre que les dones 31.429 $. La renda per capita de la població era de 23.538 $. Entorn del 4,1% de les famílies i el 5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Conway». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Conway». American Fact Finder. Oficina del Cens dels Estats Units, 12-01-2010.
# Louis Heusghem

Louis Heusghem (Ransart, Charleroi, 26 de desembre de 1882 - Montigny-le-Tilleul, 26 d'agost de 1939), va ser un ciclista belga que va córrer entre 1911 i1922. Era germà dels també ciclistes Hector Heusghem i Pierre-Joseph Heusghem.
Els seus èxits més importants foren dues etapes al Tour de França i una París-Tours de 1912.

## Palmarès

* 1912
** 1r a la París-Tours
** Vencedor d'una etapa al Tour de França
* 1920
** Vencedor d'una etapa al Tour de França

### Resultats al Tour de França

* 1911. 5è de la classificació general
* 1912. 11è de la classificació general i vencedor d'una etapa
* 1913. Abandona (7a etapa)
* 1914. 10è de la classificació general
* 1920. 6è de la classificació general i vencedor d'una etapa
* 1921. Abandona (2a etapa)
* 1922. 19è de la classificació general

## Referències

* 1 2 «HEUSGHEM Louis». [Consulta: 6 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Louis HEUSGHEM» (en italià). [Consulta: 6 novembre 2022].

## Enllaços externs

* Fitxa a siteducyclisme.net
# Otto Finsch

Friedrich Hermann Otto Finsch (Braunschweig, 8 d'agost de 1839 – 31 de gener de 1917) va ser un explorador i etnògraf alemany.

## Biografia

Finsch nasqué a Warmbrunn a Silèsia, fill de Mortiz Finsch i Mathilde Leder. De jove es va dedicar a l'ornitologia. Va esdevenir curator dels museus Reichsmuseum de Leiden (1862–1865) i de Bremen. El 1876 acompanyà el zoòleg Alfred Brehm al Turquestan i nord de la Xina. Es va mostrar partidari de l'establiment de colònies alemanyes al Pacífic.
Finsch entre la primacvera de 1879 i el 1885 va fer visites a la Polinèsia, Nova Zelanda, Austràlia i a Nova Guinea. El 1884 tornà a Nova Guinea com comissionat imperial del canceller Bismarck' va ajudar a establir un protectorat alemany a part de Nova Guinea reanomenat, Kaiser-Wilhelmsland. La capital d'aquesta colònia va ser anomenada (en honor seu) Finschhafen. El 1885 va ser el primer europeu en veure el riu Sepik.
Va estudiar diverses espècies de lloros. Porten el seu cognom els ocells Amazona finschi i Psittacula finschii i també el varà Varanus finschi

## Obres publicades

* Otto Finsch, Catalog der Ausstellung ethnographisher und naturwissenschaftlicher Sammlungen (Bremen: Diercksen und Wichlein, 1877).
* Otto Finsch, Anthropologische Ergebnisse einer Reise in der Sudsee und dem Malayischen Archipel in den Jahren, 1879-1882 (Berlin: A. Asher & Co., 1884).Otto Finsch, Masks of Faces of Races of Men from the South Sea Islands and the Malay Archipelago, taken from Living Originals in the Years 1879-82 (Rochester, NY: Ward's Natural Sciences Establishment, 1888).
* Otto Finsch, Ethnologische Erfahrungen und Belegstucke aus der beschreibender Katalog einer Sammlung in K.K. Naturahistorischen Hofmuseum in Wien (Wien: A. Holder, 1893).
* Finsch, O. 1867-68. Die Papageien / monographisch bearbeitet von Otto Finsch Leiden:Brill
* with Gustav Hartlaub Die Vögel der Palau-Gruppe.Über neue und weniger gekannte Vögel von den Viti-, Samoa- und Carolinen-Inseln.Journal des Museum Godeffroy, Heft 8, 1875 and Heft 12, 1876.

## Referències

* ↑ «Samoa Travels», 1888. [Consulta: 5 novembre 2013].
* ↑ Linke, R 2006, The influence of German surveying on the development of New Guinea, Association of Surveyors of PNG. Accessed 25 gener 2014.
* 1 2 P. G. Sack, 'Finsch, Otto (1839 - 1917)', Australian Dictionary of Biography, Volume 4, Melbourne University Press, 1972, pp 170-171.

## Enllaços externs

* Australian Dictionary of Biography
* AMNH anthropology collection
* Digitised works by Otto Finsch a Biodiversity Heritage Library
# Álvaro Garcia Cantó

Álvaro García Cantó és un futbolista valencià nascut el 7 de juliol de 1986 a la Romana, Vinalopó Mitjà. Juga d'extrem destre encara que també pot fer d'extrem esquerre. Actualment juga al Novelda CF.

## Trajectòria

Es va formar en la UD Asp entre 1994 i 2000. Va jugar una temporada en la pedrera del València CF (2000-01) i va tornar a l'Asp, on jugaria dos anys més. En 2003 va passar al futbol basi de l'Alacant CF i en la temporada següent es va integrar en l'Alacant B.
Posteriorment va jugar quatre anys en el primer equip i quatre fases d'ascens de Segona Divisió B, encara que solament en la temporada 2007/08 va ser quan va ascendir a la Segona Divisió. En 2009 va jugar en el Cadis CF i va fitxar pel Rácing de Ferrol, en 2ª B per la 2009/10. No obstant això, aquesta temporada la va acabar disputant en la UD Alzira, en 3ª, al que va arribar el gener de 2010 i amb el qual va ascendir a 2ª B.
Cal destacar també que va ser convocat amb la selecció espanyola Sub-21.
En la següent campanya, per qüestions personals va decidir recalar en el Novelda CF de 3ª. El dia 21 de gener fitxa pel CD Alcoià, procedent del club de la Magdalena, en el qual va anar la revelació del seu equip.
Una temporada després, el CD Alcoià ascendeix a Segona Divisió, juga molts minuts i és un dels jugadors clau de l'Esportiu en la categoria de plata, sent en moltes ocasions decisiu en els partits. Va marcar 12 gols.
La temporada 2012-13 la va començar en el Asteras Tripolis de Grècia, amb el qual va participar en un partit de Lliga i dues de Copa.
A causa de la seva poca participació amb el conjunt grec, al mercat d'hivern retorna a Espanya i es compromet amb el FC Cartagena, recentment descendit de la Segona Divisió i que el seu objectiu seria l'ascens de categoria. Amb el conjunt cartagenero, acaba la lliga regular com a subcampió de grup i disputa les eliminatòries d'ascens a Segona Divisió. Fins avui porta disputats 12 partits i ha marcat 1 gol.
En finalitzar la temporada 2012-2013 no renova la seva contarato amb el Futbol Club Cartagena, i acaba fitxant per a la propera temporada pel Club Esportiu Leganés, amb el qual va aconseguir l'ascens a la divisió de plata del futbol espanyol.
La temporada 2014-2015, en segona divisió, va disputar 35 partits de Lliga, 33 d'ells com a titular.
En 2015, signatura amb l'Huracà València Club de Futbol però va abandonar el club valencià per ser víctima dels problemes econòmics de l'entitat, amb la qual va participar en catorze partits de Lliga i va marcar tres gols. Al mercat d'hivern es converteix en nou jugador de l'Hèrcules Club de Futbol.

## Referències

* ↑ «Álvaro signa pel FC Cartagena». Arxivat de l'original el 2013-02-04. [Consulta: 20 juliol 2016].

## Enllaços externs

* Fitxa d'Álvaro García a la Web Oficial del Cadis Cf Arxivat 2016-03-04 a Wayback Machine..
* Álvaro Garcia Cantó a BDFutbol
* Álvaro Garcia Cantó a La Preferente (castellà)
* Álvaro Garcia Cantó, Fitxa a Soccerway
# Caranx caninus

Caranx caninus és un peix teleosti de la família dels caràngids i de l'ordre dels perciformes.

## Morfologia

Pot arribar als 101 cm de llargària total i als 17,7 kg de pes.

## Distribució geogràfica

Es troba des de les costes de San Diego (Califòrnia, Estats Units) fins a les del Perú, incloent-hi el Golf de Califòrnia i les Illes Galápagos.

## Referències

* ↑ MarineSpecies.org (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rodita

La rodita és un aliatge natural d'or, Au, i rodi, Rh, que pot contenir fins a un 40% de rodi. Es troba en jaciments d'arenes auríferes de Brasil, Colombia i Mèxic.

## Referències

* ↑ «Rhodite» (en anglès). Mindat. [Consulta: 26 desembre 2015].
* ↑ «Rodita». Gran Enciclopèdia Catalana. Barcelona: Grup Enciclopèdia Catalana.
* ↑ A comprehensive treatise on inorganic and theoretical chemistry, Volumen 15, Joseph William Mellor. Wiley, 1962. Pág. 545
* ↑ Oro nativo. Mundo mineral (blog)